Aja maltilla EKKS:n pysäköintitalossa

Etelä-Karjalan keskussairaalan yhteydessä olevan pysäköintitalon ajonopeuksiin on syytä kiinnittää huomiota. Erityisesti talviaikaan pysäköintitalon ajoväylät voivat olla jäisiä, jolloin auton pysähtymismatka pitenee merkittävästi.

Liiallinen ajonopeus aiheuttaa vaaratilanteita etenkin pysäköintiruuduista poistuttaessa, kun ohiajava ajoneuvo ei ehdi väistää. Pysäköintitalossa liikkuu päivittäin potilaita, saattajia ja henkilökuntaa.

- Pyydämme kaikkia autoilijoita noudattamaan erityistä varovaisuutta ja ajamaan pysäköintitalossa hitaasti. Turvallisuus on yhteinen asia, muistuttaa hyvinvointialueen tekninen päällikkö Sami Turunen.

Lisätietoja:

Sami Turunen, tekninen päällikkö, puh. 040 651 1237, sami.turunen@ekhva.fi