Fysioterapeutit palaavat väistötiloista Honkaharjun tiloihin

Osa Honkaharjun fysioterapeuteista siirtyi marraskuussa vesivahingon remontin takia väliaikaisesti Imatran Tietotaloon Imatrankoskelle. Nyt Honkaharjun remontti on valmistunut, ja väistötiloista voidaan luopua. Kiireetön fysioterapia aloittaa vastaanotot Honkaharjun 2. kerroksessa 6.2.2026.

– Kaikki avofysioterapia Imatralla toteutetaan 6.2. jälkeen taas Honkaharjussa. Asiakkaat ovat saaneet tiedon muuttuneesta sijainnista ajanvarauksen yhteydessä tai jälkikäteen tekstiviestitse, kertoo fysio- ja toimintaterapian avoterapiat-toimintayksikön esihenkilö Maiju Taskula.

Lisätietoja:

Maiju Taskula, toimintayksikön esihenkilö, terapia- ja apuvälinepalvelut, avoterapiat, puh. 040 651 3815, maiju.taskula@ekhva.fi

Aiheeseen liittyvä aiempi tiedote:

3.11.2025 Osa Honkaharjun fysioterapeuteista siirtyy väliaikaisesti Imatran Tietotaloon