Parkinsonin taudin ensitietopäivä 10.3.2026 – tervetuloa

Etelä-Karjalan keskussairaalan neurologian poliklinikka järjestää ensitietopäivän Parkinsonin taudista tiistaina 10.3.2026 klo 13–15. Tilaisuus on suunnattu Parkinsonin tautia sairastaville sekä heidän läheisilleen. Pyydämme ilmoittautumaan 28.2.2026 mennessä. Tilaisuus on maksuton.

Tilaisuuden järjestäjiin kuuluva neurologian poliklinikan tiimivastaava Christina Leinonen toivottaa sairastuneet, läheiset ja taudista lisätietoa kaipaavat tervetulleiksi.
– Parkinsonin tauti herättää usein paljon kysymyksiä. Ensitietopäivässä haluamme tarjota mahdollisuuden saada vastauksia ja tulla kohdatuksi turvallisessa ympäristössä. Jokainen osallistuja on lämpimästi tervetullut – yksin tai läheisensä kanssa, toivottaa Leinonen.

Ensitietopäivän ohjelma:
klo 13.00–14.00 Parkinsonintauti ja sen hoito, neurologi Marika Savolainen
klo 14.00–14.30 Omahoito Parkinsonin taudissa, sairaanhoitaja Sanna Laine
klo 14.30–14.45 Liikehäiriösairauksien liiton puheenvuoro
klo 14.45–15.00 Keskustelua ja tilaisuuden päätös

Tilaisuus järjestetään Etelä-Karjalan keskussairaalassa, Valto Käkelän katu 1, kokoushuone 1:ssä, joka sijaitsee D-siivessä 1. kerroksessa kahvion takana.

Tilaisuuteen on mahdollista osallistua myös etäyhteydellä. Etänä osallistumista varten saat lähempänä tilaisuutta sähköpostiisi erillisen kutsulinkin ohjeineen.

Pyydämme ilmoittautumaan tilaisuuteen viimeistään 28.2.2026

ensisijaisesti linkin kautta: https://link.webropol.com/s/parkinsonintaudinensitietopaiva

Mikäli sinulla on kysyttävää tai mikäli ilmoittautuminen sähköisesti ei ole mahdollista, voi ottaa yhteyttä neurologian poliklinikan sairaanhoitajaan Oma Ekhvan kautta tai soittamalla 040 651 0281.

Lisätietoja:

Christina Leinonen, tiimivastaava, neurologian poliklinikka, Etelä-Karjalan keskussairaala, puh. 040 651 5929, christina.leinonen@ekhva.fi